stanford-oval/wikipedia huggingface dataset:
SHA-2
SHA-256

כל פונקציות SHA פועלות באותה דרך שבה פעלה MD5. לפני הגיבוב המסר עובר הכנה וריפוד כדלהלן ומתקבל מערך של  n בלוקים  M_{1},M_{2},...,M_{n} כאשר  n\geq 1. הבלוקים מעובדים אחד אחרי השני, תחילה עם ערך גיבוב התחלתי קבוע שנקרא  H_{0} ובאופן סדרתי מחשבים את
i\geq 1. הפונקציה  F היא פונקציית הכיווץ הפנימית הפועלת על 512 סיביות והערכים  H_{i} הם תוצאות הביניים לאחר כל סבב.  F מתנהגת כמו צופן בלוקים, מצפינה באופן איטרטיבי את ערך הביניים מהסבב הקודם כאשר בלוק-מסר הבא  M_{i} משמש כמפתח הצפנה ומפיקה ערך ביניים  H_{i} חדש עד להשלמת כל הבלוקים של המסר. המנגנון כולו מחולק לשני חלקים, פונקציית הכיווץ ופונקציית הכנה והרחבת המסר.
SHA-256 > סימנים מוסכמים

לצורך תיאור פונקציית הגיבוב ייעשה שימוש בסימנים הבאים: " \oplus " הוא XOR, הסימן " \land " הוא האופרטור הלוגי וגם והסימן " \lnot " הוא לא. הסימן  \gg  מייצג הזזה (shift) של סיביות המספר לימין במספר פוזיציות לפי הערך המופיע לימין הסימן. לדוגמה  84\gg _{4}=5, לאחר הזזה של סיביות המספר 84 לימין 4 פוזיציות מתקבל 5. הסימן  \ggg  מייצג הזזה מעגלית של סיביות לימין, כאשר לימינו יופיע ערך המייצג את מספר הפוזיציות שיש להזיז. בהזזה מעגלית הסיביות הנפלטות מצד אחד מוחזרות מהצד השני, לפי אותה דוגמה, אם זהו משתנה בגודל בית אחד אזי  84\ggg _{4}=69, לאחר הזזה מעגלית של סיביות המספר 84 לימין 4 פוזיציות מתקבל 69. כל פעולות החיבור וההזזה ב-SHA-256 מתבצעות בין משתנים בגודל 32 סיביות מודולו  2^{32}. במהדרים מסוימים מקובל שהצמצום המודולרי עקיף כאשר מתרחשת גלישה כך שאין צורך בפעולה כלשהי.
SHA-256 > ערכים התחלתיים

פונקציית הגיבוב מתחילה את החישוב עם סדרה של שמונה ערכים קבועים בגודל 32 סיביות כל אחד, המייצגים את חלק השבר של השורש של שמונה המספרים הראשוניים הראשונים כאשר הם מעוגלים כלפי מעלה או מטה בהתאם לתוצאה, כפול  2^{32} והפיכת החלק השלם לבסיס הקסדצימלי:
SHA-256 > הכנה

לצורך הכנת המסר לגיבוב מוסיפים בלוק המכיל את קידוד אורך המסר בסיביות לפי מבנה מרקל דמגרד. רואים במסר  m מחרוזת סיביות ארוכה ויהי  l=|m| (אורך המסר בסיביות). מוסיפים סיבית '1' בסוף מחרוזת המסר ולאחריה מוסיפים  k אפסים כאשר  k הוא המספר הנמוך ביותר המקיים  l+1+k\equiv 448{\text{ mod }}512. לזה מוסיפים בלוק בגודל 64 סיביות המכיל קידוד של הערך  l. לדוגמה אם המסר מכיל את האותיות "ABCD", אורכו הוא  l=32 סיביות (לפי קידוד אסקי כל אות מקודדת בשמונה סיביות). לאחר הוספת הסיבית '1' יש להוסיף  k=448-33=415 אפסים. לאחריהם יופיעו 64 סיביות המכילות את הערך 32 בבסיס הקסדצימלי  l={\text{0x20}} לפי סדר בתים גדול. לסיכום הבלוק ייראה כך:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 41 | 42 | 43 | 44 | 80 | 00 | 00 | 00 | 00 | 00 | 00 | 00 | 00 | 00 | 00 | 00 |
00
00
| 00 | 00 | 00 | 00 | 00 | 00 | 00 | 00 | 00 | 00 | 00 | 00 | 00 | 00 | 00 | 20 |
לאחר שהמסר מרופד בשיטה זו הוא אמור להיות כפולה של 512 סיביות והוא מיוצג על ידי מערך של  n בלוקים  M_{1},M_{2},...,M_{n}. (בדוגמה זו  n=1).
כדי לבצע את חישובי פונקציית הגיבוב להלן, מתייחסים לכל בלוק כאל מערך של 16 מילים באורך 32 סיביות כל אחת (64 סיביות במקרה של SHA-512 להלן), המסומנים על ידי  M_{i}^{(0)},M_{i}^{(1)},...,M_{i}^{(15)} (המציין התחתי  i מייצג את מספר הבלוק ואילו המספר העילי בסוגריים מציין את אינדקס המילה בתוך הבלוק). כל הפעולות הלוגיות והאריתמטיות של הפונקציה הפנימית מתבצעות על המילים בזה אחר זה. ההמרה ממערך סיביות למילה הוא לפי סדר בתים גדול, כך שבכל מילה הסיבית השמאלית ביותר מייצגת את הפוזיציה המשמעותית ביותר.
SHA-256 > פונקציות עזר

כאמור SHA2 עושה שימוש בשש פונקציות עזר לוגיות הפועלות על משתנים בגודל 32 סיביות:
SHA-256 > הרחבת המסר

לפני הפעלת פונקציית התמצות הפנימית, כל בלוק  M_{i} מורחב למערך  W_{i} של 64 כניסות   W_{i}^{(0)},W_{i}^{(1)},...,W_{i}^{(63)} כל אחת בגודל 32 סיביות כך, תחילה מעתיקים את מילות הבלוק  M_{i} ל-16 הכניסות הראשונות של  W ואת יתר הכניסות מחשבים על ידי פונקציות העזר  \sigma _{0} ו- \sigma _{1} כדלהלן:
SHA-256 > קבועים

כמו כן הפונקציה עושה שימוש ב-64 מילים קבועות  K_{0},...,K_{63} המוצגות כאן בבסיס הקסדצימלי. הערכים הם למעשה 32 הסיביות הראשונות של השבר של השורשים מעוקבים של 64 המספרים הראשוניים הראשונים:
SHA-256 > פונקציית הכיווץ הפנימית

חישוב ערך הגיבוב מתבצע בסיוע, הערכים הראשוניים  H_{0}^{(j)}, פונקציות העזר  \Sigma _{0},\Sigma _{1},{\text{Ch}},{\text{Maj}}, הקבועים של  K והמסר המרופד והמורחב  W, כך:
H_{n} הוא תוצאת פונקציית הגיבוב על המסר  M.
SHA-256 > דוגמה

לדוגמה אם המסר הוא: "abcdefghijklmnopqrstuvwxyz"
תוצאת פונקציית הגיבוב היא:
SHA-512

הפונקציה SHA-512 היא גרסה מורחבת של SHA-256 אשר בניגוד לקודמת פועלת על שמונה משתני עזר בגודל 64 סיביות כל אחד. תחילה המסר המיועד לגיבוב מחולק ומרופד בשיטה דומה לזו המתוארת לעיל אך התוצאה צריכה להיות באורך שמתחלק לבלוקים בגודל 1024 סיביות במקום 512 לפי הנוסחה  l+1+k\equiv 896{\text{ mod }}1024 ומתקבל מערך של אחד או יותר בלוקים:  M_{1},M_{2},...,M_{n} אותם מעבדים באותו אופן כמו ב-SHA-256 כאשר פונקציית הכיווץ  F שונה כמתואר להלן. כל בלוק מתחלק ל-16 מילים בגודל 64 סיביות כל אחד וכל פעולות החיבור וההזזה מבוצעות מודולו  2^{64}. להלן תיאור הפרמטרים, הפונקציות והקבועים של SHA-512.
SHA-512 > ערכים התחלתיים

ערכי הגיבוב ההתחלתיים הם:
SHA-512 > פונקציות עזר

ששת פונקציות העזר של SHA-512 הן:
SHA-512 > הרחבת המסר

ב-SHA-512 כל בלוק מורחב ל-80 כניסות של 64 סיביות כל אחת כדלהלן:
SHA-512 > קבועים

הקבועים הם 80 ערכים  K_{0} עד  K_{79} כל אחד בגודל 64 סיביות, שהם 64 הסיביות הפחות משמעותיות של חלק השבר של תוצאת השורשים המעוקבים של 80 המספרים הראשוניים הראשונים, ביצוג הקסדצימלי הם:
SHA-512 > פונקציית הכיווץ הפנימית

פונקציית הגיבוב מחושבת כדלהלן:
SHA-512 > דוגמה

לדוגמה אם המסר הוא: "abcdefghijklmnopqrstuvwxyz" תוצאת פונקציית הגיבוב היא:
SHA-384

הפונקציה SHA-384 היא וריאציה של SHA-512 כאשר התוצאה נחתכת ל-384 סיביות. הפונקציה SHA-384 מוגדרת בדיוק כמו הפונקציה SHA-512 למעט הבדל בערכי האתחול המבוססים על השורש הריבועי של שמונה מספרים ראשוניים החל מהמספר הראשוני התשיעי ועד למספר הראשוני ה-16 כדלהלן:
כל הפעולות זהות ל-SHA-512 וכן הקבועים  K_{i}. ההבדל הוא בתוצאת הגיבוב שהיא בעצם 384 הסיביות הראשונות של התוצאה.
SHA-384 > דוגמה

לדוגמה אם המסר הוא: "abcdefghijklmnopqrstuvwxyz" תוצאת פונקציית הגיבוב היא:
SHA-512/224, SHA-512/256

כיוון ש-SHA-512 מותאמת למעבד 64 סיביות, הפונקציה אמורה להיות מהירה ויעילה יותר מהאחרות, לכן בגרסה המתקדמת של SHA-2 התקן ממליץ כמו ב-SHA-384 להשתמש ב-SHA-512 גם כדי לייצר ערכי גיבוב קטנים יותר, כגון 224 או 256 סיביות, פשוט על ידי שחותכים את התוצאה לגודל הרצוי. משתמשים ב-224 או 256 הסיביות הראשונות ומהיתר מתעלמים.
הערות שוליים

↑  FIPS PUB 180-4, Secure Hash Standard (SHS), August 2015
↑  Recommendation for Applications Using Approved Hash Algorithms
תרשים פונקציית התמצות של SHA-2. הסימן  \boxplus  הוא חיבור מודולו  2^{32} במקרה של SHA-256 ו- 2^{64} במקרה של SHA-512.
תרשים פונקציית הרחבת המסר של SHA-2
טיילור קולדוול

| --- | --- |

 לידה:  7 בספטמבר 1900 מנצ'סטר, הממלכה המאוחדת של בריטניה הגדולה ואירלנד 
 פטירה:  30 באוגוסט 1985 (בגיל 84) גריניץ', ארצות הברית 
 שם לידה:  Janet Miriam Holland Taylor Caldwell 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 שם עט:  Marcus Holland, Max Reiner, J. Miriam Reback 
 מקום לימודים:  אוניברסיטת מדינת ניו יורק בבאפלו 
 שפות היצירה:  אנגלית 
 יצירות בולטות:  Dynasty of Death 
 תקופת הפעילות:  מ-1938 
 
ג'נט מרים הולנד טיילור קולדוול (באנגלית: Janet Miriam Holland Taylor Caldwell;‏ 7 בספטמבר 1900 – 30 באוגוסט 1985) הייתה סופרת אנגלייה-אמריקאית, מחברת פורה של ספרות קלה ופופולרית. נודעה גם בשמות העט "מרקוס הולנד" ו"מקס ריינר", ובשמה לאחר נישואיה הראשונים, ג'. מרים ריבאק.
בעבודותיה נהגה קולדוול לעיתים קרובות לעשות שימוש באירועים היסטוריים או באנשים אמיתיים כרקע לסיפור.
ספריה שתורגמו לעברית

אמלי, תרגום: שרה ריפין, מ. מזרחי, 1961 (מהדורה נוספת, 1987)
תאות הנקם, תרגום: שרה ריפין, מ. מזרחי, 1962
איש הפלדה, תרגום: שרה ריפין, מ. מזרחי, 1963 (מהדורה נוספת, 1987)
דרכה של אשה, תרגום: רינה לוטן, מ. מזרחי, 1966
ניצחונה של אשה, תרגום: ג. אריוך, מ. מזרחי
מליסה, תרגום: הדסה שפירא-בירמן, מ. מזרחי, 1968 (מהדורה נוספת, 1987)
בית ארמא, תרגום: עליזה נצר, מ. מזרחי, 1974 (מהדורה נוספת, 1988)
ד"ר פרייר [על פי שניים יקום דבר], תרגום: עליזה נצר, מ. מזרחי, 1978
תמימי הלב, תרגום: אברהם בירמן, מ. מזרחי, 1979
מצעדי גבר, תרגום: חיים גליקשטיין, מ. מזרחי, 1983
ביוגרפיה

ביוגרפיה קצרה שלה באתר "fantasticfiction" (באנגלית)
תיק ה-FBI על טיילור קולדוול, באתר ה-FBI
דונלד שופ

| --- | --- |

 לידה:  24 באוגוסט 1938 לונג ביץ', ארצות הברית 
 פטירה:  6 בפברואר 2025 (בגיל 86) 
 ענף מדעי:  תכנון ערים ואזורים, עירוניות (אורבניזם), חניה, תחבורה, תכנון מרחבי, כלכלה, מימון ציבורי 
 מקום לימודים:  אוניברסיטת ייל (1968)  קולג' ייל 
 מנחה לדוקטורט:  ריצ'ארד ראגלס 
 מוסדות:  אוניברסיטת קליפורניה בלוס אנג'לס (1974)  אוניברסיטת מישיגן (1970–1974)  אוניברסיטת קליפורניה בלוס אנג'לס (1 בספטמבר 1968) 
 תלמידי דוקטורט:  דייוויד מייקל קיפר 
 פרסים והוקרה:  פרס צ'סטר רפקין (2009)  פרס צ'סטר רפקין (2004) 
 shoupdogg.com
 
דונלד קאראן שופ (באנגלית: Donald Curran Shoup; ‏24 באוגוסט 1938 – 6 בפברואר 2025) היה פרופסור במחלקה לתכנון עירוני באוניברסיטת קליפורניה בלוס אנג'לס (UCLA), ככלכלן הוא מזוהה עם הזרם הג'ורג'יסטי. בספרו משנת 2005, "העלות הגבוהה של חניה בחינם", סוקר שופ את ההשלכות השליליות של תקני החניה ומסתמך במידה רבה על תובנות "ג'ורג'יסטיות" לגבי שימוש אופטימלי בקרקע וצדק חלוקתי. בשנת 2015 הוענק לו "פרס המצוינות הלאומי לתכנון פורץ דרך" מטעם האגודה האמריקאית לתכנון.
שנותיו הראשונות ותחילת הקריירה

שופ נולד בלונג ביץ', קליפורניה, בשנת 1938. כשהיה בן שנתיים, משפחתו עברה להוואי בעקבות עבודתו של אביו בצי האמריקני. הוא הגיע לניו הייבן, קונטיקט, בסוף שנות החמישים בזמן שהעיר הייתה בשיא הקמתם של חניונים גדולים ובעיצומה של בניית כביש מהיר בלב מרכז העיר וכן פרויקטים נוספים של התחדשות עירונית. הוא קיבל את התואר הראשון מאוניברסיטת ייל בהנדסת חשמל וכלכלה ואת הדוקטורט בכלכלה בשנת 1968. לאחר סיום הדוקטורט שלו הוא עבר מערבה להמשך המחקר כבתר דוקטורנט בכלכלה במכון למדיניות ציבורית ב-UCLA. ב-1970 הגיע לאוניברסיטת מישיגן ולאחר ארבע שנים כפרופסור שם חזר שופ ב-1974 ל-UCLA כפרופסור חבר לתכנון ערים. ב-1980 הפך לפרופסור מן המניין.
חניה

בתחילת הקריירה האקדמית שלו התמקד שופ במימון ציבורי ומיסוי קרקעות. בשנת 1975 החל שופ ללמוד את נושא החניה לאחר שנחשף לעבודת תזה שמצאה ששיעור העובדים במחוז לוס אנג'לס הנוהגים לבד ברכב לעבודה כפול משיעור העובדים במרכז לוס אנג'לס הנוהגים לבד ברכב לעבודה בעיקר בשל הזמינות של חניה בחינם. שופ החל לבחון את מרכזיותה של החניה בקשר בין תחבורה לשימושי הקרקע והשלכותיה על הערים, הכלכלה והסביבה. בשנת 2004, במאמר שכותרתו "המקור האידיאלי להכנסות הציבוריות ברמה המקומיות", טען שופ שיש ליישם מדיניות מס לחניה עירונית ולתחבורה.
לפי התאוריה של שופ, תפוסת מקומות חניה ברחוב בשיעור של 85 אחוז תאפשר את השימוש היעיל ביותר בחניה הציבורית. כאשר התפוסה באזור מסוים עולה על 85%, כלי רכב המגיעים ליעד נאלצים לתור כמה דקות עד למציאת מקום חניה פנוי. זמן החיפוש הקצר יחסית לכל מכונית יוצר באופן מפתיע עומס תנועה גדול, כי בדרך כלל בזמני שיא כלי רכב רבים מחפשים חניה בו זמנית. עומס תנועה זה יוצר בזבוז זמן ודלק ומגביר את זיהום האוויר. שופ מכנה את התופעה של נהיגה מיותרת בחיפוש אחר חניה במחיר נמוך כ"שיוט אחר חניה" (cruising for parking).
מחקרו על חניית עובדים הוביל לחקיקת חוק פדיון החניה בקליפורניה על מנת להפחית את שיעור הנוהגים לבדם למקום העבודה. מחקריו על מדיניות החניה העירונית הובילו ערים רבות לגבות מחירי חניה המשקפים יותר את היחס בין הביקוש וההיצע ולהקדיש את ההכנסות מאגרת החניה למימון ושיפור שירותים ציבוריים אחרים. לעיתים, ניסיונות להפוך את התאוריה של שופ הלכה למעשה, מעוררים מחלוקת.
שופ היה עמית המכון האמריקאי למתכננים מוסמכים. הוא כיהן כמנהל המכון ללימודי תחבורה וכיו"ר המחלקה לתכנון ערים באוניברסיטת קליפורניה בלוס אנג'לס. הוא שימש כחוקר אורח באוניברסיטת הוואי, באוניברסיטת קיימברידג', ובבנק העולמי.
ביבליוגרפיה > ספרים

Shoup, Donald and Ruth P. Mack. Advance land acquisition by local governments: benefit-cost analysis as an aid to policy (1968). Institute of Public Administration.
Shoup, Donald and Don Pickerell. Free Parking as a Transportation Problem. (1980). U.S. Department of Transportation
——. Evaluating the Effects of Parking Cash Out: Eight Case Studies. (1997) California Environmental Protection Agency.
——. Parking Cash Out. (2005). APA Planning Advisory Service.
Shoup, Donald. The High Cost of Free Parking. (2005) APA Planners Press. ISBN 978-1884829987 (Revised 2011. ISBN 978-1932364965)
Shoup, Donald (editor). Parking and the City. (2018) Routledge. ISBN 978-113849703-0.
ביבליוגרפיה > מאמרים נבחרים

Shoup, Donald. "The optimal timing of urban land development." (1970). Papers in Regional Science 25(1), 33-44.
Shoup, Donald, with Ronald Wilson. "Parking subsidies and travel choices: assessing the evidence." (1990). Transportation 17 (2), 141-157
Shoup, Donald. "Cashing out free parking." (1982). Transportation Quarterly 36(3)
"An opportunity to reduce minimum parking requirements." (1995). Journal of the American Planning Association 61(1), 14-28.
"In lieu of required parking." (1999). Journal of Planning Education and Research 18(4), 307-320.
"The trouble with minimum parking requirements." (1999). Transportation Research Part A: Policy and Practice 33(7), 549-574.
"Cruising for parking." (2006). Transport Policy 13(6), 479-486.
הערות שוליים

↑  Jaques Cattell Press, American Men and Women of Science: Urban community sciences, R. R. Bowker Co., 1974. (באנגלית)
↑  Pay As You Park, shoup.bol.ucla.edu
↑  Hartocollis, Anemona (2005-03-27). "No Parking. You're Welcome". The New York Times (באנגלית). ISSN 0362-4331. נבדק ב-2019-03-25.
↑  The High Cost of Free Parking Chapters 19-22, Market Urbanism, ‏2012-08-07 (באנגלית)
↑  Donald Shoup, FAICP, web.archive.org, ‏2015-09-11
↑  "He puts parking in its place". Los Angeles Times (באנגלית). 2010-10-16. ISSN 0458-3035. נבדק ב-2019-03-26.
↑  Donald Shoup (באנגלית)
1 2 3  Shoup, Donald. "Curriculum vitae" (PDF). University of California, Los Angeles. נבדק ב-26 במרץ 2019. {{cite web}}:  (עזרה)
↑  Dave Gardetta, Between the Lines Los Angeles Magazine, Los Angeles Magazine, ‏2011-12-01 (באנגלית)
↑  Donald C. Shoup, The ideal source of local public revenue, Regional Science and Urban Economics 34, 2004-11, עמ' 753–784 doi: 10.1016/j.regsciurbeco.2003.10.003
↑  Rachel Gordon, Chronicle Staff Writer, High-tech parking meters premiere in S.F., SFGate, ‏2010-07-27
↑  Proposed parking fees find few fans | The San Diego Union-Tribune, web.archive.org, ‏2012-10-18
| --- | --- |
בקרת זהויות :  NLI: 987007331048505171  CiNii: DA09370869  GND: 171668170  ISNI: 0000 0000 8232 6266  LCCN: n50025707  MGP: 223383  NKC: ntk20191029357  NTA: 291346553  ORCID: 0000-0002-1987-6139  SUDOC: 196688981  Trove: 974684  ULAN: 500285770  VIAF: 52929658   WorldCat (עם VIAF): 52929658
בית כברות לחיות: שושלות

| --- | --- |
כרזת הטיזר
כרזת הטיזר
 מבוסס על:  "בית כברות לחיות שעשועים" מאת סטיבן קינג
 בימוי:  לינדזי ביר
 הופק בידי:  לורנזו די בונאוונטורה, מארק וראדיאן 
 תסריט:  לינדסי ביר, ג'ף בוהלר 
 שחקנים ראשיים:  ג'קסון וייט פאם גריר ג'ק מולהרן נטלי אלין לינד פורסט גאדלאק איזבלה סטאר לבלנק סמנתה מאטיס הנרי תומאס דייוויד דוכובני
 צילום:  Benjamin Kirk Nielsen 
 מדינה:  ארצות הברית 
 חברת הפקה:  Paramount Players Di Bonaventura Pictures
 חברה מפיצה:  פרמאונט+ 
 הקרנת בכורה:  6 באוקטובר 2023
 משך הקרנה:  84 דק' 
 שפת הסרט:  אנגלית 
 סוגה:  סרט אימה על־טבעי 
 סרט קודם:  "בית קברות לחיות" (2019)
 דף הסרט ב־IMDb
 
"בית כברות לחיות: שושלות" (באנגלית: Pet Sematary: Bloodlines) הוא סרט אימה על-טבעי אמריקאי שנכתב ובוים על ידי לינדזי ביר, שזהו לה סרט ביכורים, בשיתוף פעולה עם ג'ף בוהלר. הסרט מבוסס על הרומן "בית כברות לחיות שעשועים" מאת סטיבן קינג, שיצא לאור בשנת 1983 ומשמש כפריקוול לעיבודו הקולנועי משנת 2019. בסרט מככבים ג'קסון וייט, ג'ק מולהרן, נטלי אלין לינד, פורסט גודלאק, איזבלה סטאר לבלנק, פאם גריר, סמנתה מאטיס והנרי תומאס. עלילת הסרט מתרחשת בשנת 1969, טרם אירועי הסרט הראשון, ועוקבת אחר קורותיו של ג'ד קרנדל הצעיר לאחר שהוא מגלה בית קברות מקומי שבו כל המתים יכולים לשוב לתחייה, מבלי לתאר לעצמו את הזוועה שתשפיע על חייו.
לאחר הצלחתו הקופתית של הסרט הראשון, המפיק לורנזו די בונאוונטורה הצהיר על תוכניותיו לסרט פריקוול שתעמיק בחקר המיתולוגיה והיקום שיסודותיו הונחו בסרט. בפברואר 2021 נמסר כי אושרה הפקת הסרט, וכי בוהלר ודי בונאוונטורה ישובו לכתוב ולהפיק את הסרט, בהתאמה. צילומי הסרט החלו באוגוסט 2021.
הסרט עלה לשירות הזרמת המדיה "פרמאונט+" ב-6 באוקטובר 2023.
רקע עלילתי

בשנת 1969, ג'ד קרנדל הצעיר חולם לברוח מעיירת הולדתו, לודלו, עד שהוא מגלה את סודותיו המרושעים של מה שקבור בבית הקברות המקומי ונאלץ להתאחד עם חברי ילדותו על מנת להתמודד עם מורשתו המשפחתית הרדופה המחברת אותו לנצח לעיירה ולמתמודדים עם רוע קדום שפוקד אותה מראשיתה.
צוות השחקנים

ג'קסון וייט – ג'ד קרנדל
פאם גריר
ג'ק מולהרן
נטלי אלין לינד
פורסט גודלאק
איזבלה סטאר לבלנק
סמנתה מאטיס
הנרי תומאס
דייוויד דוכובני
הפקה > פיתוח

במרץ 2019 הצהיר המפיק לורנצו די בונאוונטורה כי פיתוחו של סרט פריקוול פוטנציאלי לאירועי הסרט "בית קברות לחיות" (2019) יתאפשר אם הסרט יצליח מבחינה כלכלית. חודש לאחר מכן, פסלו הבמאים קווין קלש ודניס וידמייר את האפשרות שישובו לבימוי הפריקוול והצהירו: ”אם הייתם מתכוונים לעשות יותר, סביר להניח שהייתם עושים דברים של סיפור רקע. [...] הייתי מאוד מעוניין לראות איך מישהו יעשה סרט המשך לסרט הזה. זה כנראה לא נהיה אנחנו”.
במאי 2019 הצהיר התסריטאי ג'ף בוהלר כי התקיימו דיונים ראשוניים באשר להיתכנותו של סרט המשך, ואמר: ”הרבה מהרעיונות שהתחבטנו עליהם כרגע, לאחרונה, עסקו בהעמקה למיתולוגיה של העיירה, הטקסים האלה שילדים עעורכים, המיתולוגיה של המיקמק, הוונדיגו, בית הקברות ושורשיו, חייו של ג'ד. אני לא רוצה להבטיח כלום, כי אנחנו לא יודעים כלום, אפילו לא התקבענו עדיין על רעיון”. בפברואר 2021, אושרה רשמית הפקתו של הסרט וכי בוהלר ודי בונאוונטורה ישובו לכתוב ולהפיק את הסרט, בהתאמה. במאי 2021, נמסר כי על בימוי הסרט תופקד לינדזי ביר, שזהו לה סרט ביכורים.
הפקה > ליהוק וצילומים

ביוני 2021 נמסר על ליהוקו של ג'קסון וייט לדמותו של ג'ד קרנדל. ביולי 2021 נמסר על ליהוקה של פאם גריר לצוות השחקנים. צילומי הסרט התקיימו במונטריאול, קנדה, באוגוסט 2021; מספר סצנות צולמו במכללת ג'ון אבוט.
הפצה

הסרט עתיד לעלות לעלות לשירות הזרמת המדיה "פרמאונט+" ב-6 באוקטובר 2023 בארצות הברית, קנדה, אמריקה הלטינית וברזיל, ויום למחרת במדינות נוספות.
הערות שוליים

↑  שגיאת הכתיב בשם הסרט נשמרה על מנת לשמר את שמו של הספר במקור (Sematary במקום Cemetery).
1 2  Goldbart, Max (July 18, 2023). "Pet Sematary: Bloodlines: Paramount+ Unveils First-Look & Premiere Date". Deadline Hollywood. Retrieved July 19, 2023.
↑  Roffman, Michael (March 26, 2019). "Pet Sematary producer teases potential prequel". Consequence of Sound. Retrieved July 19, 2023.
↑  Stoeber, Jenna (April 7, 2019). "Pet Sematary directors almost cut one major, memorable death". Polygon. Archived from the original on November 8, 2020. Retrieved July 19, 2023.
↑  Cavanaugh, Patrick. "Pet Sematary Writer Teases How the Film's Mythology Might Be Continued in a New Project". ComicBook.com. Retrieved July 18, 2023.
↑  Kit, Borys (February 24, 2021). "New 'Paranormal Activity,' 'Pet Sematary' Movies In the Works for Paramount+". The Hollywood Reporter. Archived from the original on March 2, 2021. Retrieved July 19, 2023.
↑  Lang, Brent; Lang, Brent (February 24, 2021). "'Paranormal Activity' Sequel, 'Pet Sematary' Prequel Debuting on Paramount Plus". Variety. Archived from the original on March 2, 2021. Retrieved July 19, 2023.
↑  Kroll, Justin (May 17, 2021). "Lindsey Beer To Direct' New 'Pet Sematary' Movie At Paramount Players". Deadline Hollywood. Retrieved July 19, 2023.
1 2  Kroll, Justin (June 23, 2021). "Jackson White To Play Jud Crandall In New 'Pet Sematary' Movie At Paramount Players". Deadline Hollywood. Retrieved July 19, 2023.
↑  Rubin, Rebecca (July 23, 2021). "Jackie Brown Icon Pam Grier Joins Cast of Pet Sematary Prequel (Exclusive)". Variety. Retrieved July 19, 2023.
↑  "Pet Sematary on set at John Abbott College: What you need to know". West Island News. August 19, 2021. Retrieved July 19, 2023.
ניקולה פייטרנג'לי

| --- | --- |

 לידה:  11 בספטמבר 1933 (בן 91) תוניס, תוניסיה הצרפתית 
 מדינה:  איטליה
 מקום מגורים:  רומא 
 גובה:  1.78 מטרים
 יד חובטת:  ימין
 פעילות כמקצוען:  1968–1973 (כ־5 שנים) 
 יחידים
 מאזן קריירה:  278-687
 דירוג שיא:  3 (1959)
 זוגות
 מאזן קריירה:  21–20 
 שיאי גראנד סלאם
 זכיות 4 (2 יחידים, 1 בזוגות גברים, 1 זוגות מעורבים)
 אליפות אוסטרליה הפתוחה:  רבע הגמר
 אליפות צרפת הפתוחה:  זכייה (1959, 1960)
 וימבלדון:  חצי הגמר
 אליפות ארצות הברית הפתוחה:  הסיבוב השלישי
 
ניקולה פייטרנג'לי (באיטלקית: Nicola "Nicky" Pietrangeli; ‏ נולד ב-11 בספטמבר 1933) הוא טניסאי עבר איטלקי. הוא זכה במקום ראשון בתחרות הגברים, זוגות גברים וזוגות מעורבים בתחרויות אליפות צרפת הפתוחה 4 פעמים.
ביוגרפיה

ניקולה פייטרנג'לי נולד בעיר טוניס (אז בשליטה של צרפת) בשנת 1933. אביו היה ממוצא איטלקי ואימו עם שורשים מרוסיה.
בשנות ה-50 של המאה ה-20 פייטרנג'לי החל לשחק בתחרויות משמעותיות. הוא השתתף בתחרויות גראנד סלאם החל משנת 1954 ועד ל-1973.
פייטרנגלי השתתף ב-4 גרמים של תחרויות הגברים באליפות צרפת הפתוחה תוך ניצחון באליפות צרפת הפתוחה 1959 ואליפות צרפת הפתוחה 1960. בגמרים של 1961 ו-1964 הוא הפסיד למנואל סנטנה.
בתחרויות זוגות גברים הוא היה ב-3 גרמים של גראנד סלאם תוך ניצחון באליפות צרפת בטניס 1959.
פייטנג'לי שיחק בגמר אליפות צרפת בטניס 1958 בתחרות זוגות מעורבים וניצח וצד שירלי בלומר.
ניקולה פייטרנגלי היה חבר נבחרת גביע דייוויס של איטליה בה שיחק משנת 1954 ועד לשנת 1972. פעמיים הוא הפסיד בגמר. בהמשך הוא היה קפטן של הנבחרת.
ניקולה פייטרנגלי התקבל להיכל התהילה של הטניס בשנת 1986.
בשנת 2010 מגרשי טניס של מתחם ספורטיבי Foro Italico ברומא נקרא על שמו.
ספר הבהיר

| --- | --- |

 מידע כללי
 מאת:  מיוחס לרבי נחוניא בן הקנה
 שפת המקור:  עברית 
 נושא:  קבלה 
 הוצאה
 תאריך הוצאה:  המאה ה-12 בערך
 קישורים חיצוניים
 ויקיטקסט:  ספר הבהיר
 
ספר הבהיר הוא מן החיבורים הראשונים בתורת הקבלה. זהות מחבר הספר וזמן חיבורו עלומים, אולם אזכוריו הראשונים הם בין מקובלי פרובאנס בראשית המאה ה-13. המסורת מייחסת את הספר לתנא רבי נחוניא בן הקנה, המוכר גם כדמות מרכזית בספרות ההיכלות והמרכבה, אשר מוזכר בראש הספר. לבד מהמשפט הפותח של הספר, המיוחס לרבי נחוניה בן הקנה, כל שאר דבריו מיוחסים לאמוראי ארץ ישראל וחכמים לא מזוהים (רבי ברכיה, רבי נחמיה, רבי אבון, רבי אמורא ועוד).
על פי ההשערה הרווחת במחקר כיום, צורתו הספרותית התגבשה ונערכה במהלך המאה ה-12 באשכנז ובפרובאנס, אף שהוא מבוסס על מקורות קדומים יותר שקשה למקמם ולתארם.
ספר הבהיר הוא יצירה מצומצמת בהיקף של מאתיים סעיפים, רובם קצרים, שנכתבו בעברית ובארמית. הקטעים כוללים אוסף מדרשים בסגנון מדרשי חז"ל, שחלקם מיוחסים לתנאים ולאמוראים.
הספר פותח במשפט "אמר רבי נחוניא בן הקנה: כתוב אחד אומר ועתה לא ראו אור בהיר הוא בשחקים", ועל כן כונה בפי המקובלים ספר הבהיר. ממשפט זה נלקח גם הכינוי "מדרש ר' נחוניא בן הקנה", בו השתמש הרמב"ן, אחד הראשונים שמזכירים את הספר, אך בין המקובלים התקבל "הבהיר" כשם הספר.
מבנה הספר ותוכנו

הספר בנוי כדרך המדרש מקטעים קטעים, כאשר בכל קטע נדרש פסוק מן המקרא, מוסבר ומואר על פי פסוקים אחרים. הקטעים בדרך כלל קצרים למדי, ורובם לא עולים על מספר שורות. מייחד את הספר שימושו הרב במשלים, הרבה מעבר למקובל במדרשי חז"ל.
חלק א (מאמרים א-טז) מורכב מפרשנות על הפסוקים הראשונים של בראשית או של סיפור הבריאה.
חלק ב (מאמרים יז-מד) מדבר על האלף-בית או על האלפבית העברי ומקבל את השראתו מתוך ספר יצירה, המקשר בין אותיות הבריאה האלה לבין המיסטיקה הכללית שהוצגה בתורה.
חלק ג (מאמרים מה-קכב) נוגע לשבעת הקולות ולספירות.
חלק ד (מאמרים קכג-קצג) מקובץ תחת הכותרת של עשר הספירות.
חלק ה (מאמרים קצג-ר) משלים את השיח ונקרא "מסתורי הנשמה".
בין הרעיונות שבספר ישנם קטעים קשים להבנה, דבר שהביא את גרשם שלום לטעון[דרוש מקור] שהספר עבר גלגולים ועריכות רבות בעל פה ובכתב לאורך מאות שנים. יוסף דן, לעומתו, טען כי מדובר בדרך כלל בסתירות מכוונות של מחבר הספר, שרצה להביע בכך את רעיונותיו. בדומה לכך, חלק מן המשלים מעורפלים ואף מקשים את הבנת הנאמר, ואם נכתבו כך במתכוון, יש בכך עדות למגמתו המיסטית של המחבר.
למרות שמדובר ככל הנראה בחיבור מאוחר, הוא איננו מביא מובאות מספרים קודמים, גם לא במובלע. עם זאת ישנם רעיונות וביטויים הנסמכים על ספרות ההיכלות והמרכבה, כמו אזכור רבי נחוניא בן הקנה, שדמותו בולטת בספרות זו. גם המושג 'ספירות' שאוב מספר יצירה, אך מוצג כנלמד מהפסוק "השמים מספרים כבוד אל".